|  |  |  |  |
| --- | --- | --- | --- |
| ГЛАВА  МУНИЦИПАЛЬНОГО ОБРАЗОВАНИЯ  «НИЖНЕКАМСКИЙ МУНИЦИПАЛЬНЫЙ РАЙОН»  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  «ТҮБӘН КАМА МУНИЦИПАЛЬ РАЙОНЫ»  МУНИЦИПАЛЬ БЕРӘМЛЕГЕ  БАШЛЫГЫ  Төзүчеләр пр., 12 нче йорт, Түбән Кама шәһәре, 423570 |
| ПОСТАНОВЛЕНИЕ  № 84 | | КАРАР  18 нче август 2020 ел | |

|  |
| --- |
| Майская Горка авыл җирлегендә күпбалалы гаиләләргә бирү өчен планлаштырыла торган торак төзелеше территориясен межалау проектларын һәм планлаштыру проектларын карау буенча гавами тыңлаулар билгеләү турында |

Россия Федерациясе Шәһәр төзелеше кодексының 45 46 статьясы һәм Татарстан Республикасы Түбән Кама муниципаль районы Башкарма комитеты 2020 елның 20 гыйнварындагы карары нигезендә, Түбән Кама муниципаль районы Советының «Татарстан Республикасы «Түбән Кама муниципаль районы» муниципаль берәмлегендә гавами тыңлаулар оештыру һәм үткәрү тәртибе турында» 2006 елның 13 октябрендәге 48 номерлы карарына таянып, карар бирәм:

1. Татарстан Республикасы Түбән Кама муниципаль районы Майская Горка авыл җирлегенең Выгороженный Ключ торак пунктында күпбалалы гаиләләргә бирү өчен планлаштырыла торган торак төзелеше территориясен межалау проектын һәм планлаштыру проектын карау буенча һәм Татарстан Республикасы Түбән Кама муниципаль районы Майская Горка авыл җирлегенең Майская Горка торак пунктында күпбалалы гаиләләргә бирү өчен планлаштырыла торган торак төзелеше территориясен межалау проектын һәм планлаштыру проектын карау буенча гавами тыңлаулар билгеләргә.

2. Гавами тыңлаулар үткәрү буенча комиссия составын расларга (кушымта).

3. Билгеләргә:

3.1. гавами тыңлауларны оештыручы итеп, гавами тыңлаулар үткәрү буенча комиссияне;

3.2. проект экспозициясен ачу урыны: Түбән Кама шәһәре, Мәктәп бульвары, 2А йорт (2 кат холы) адресы буенча Түбән Кама муниципаль районының күпфункцияле үзәге (алга таба – КФҮ), проектның электрон версиясе Татарстан Республикасы Түбән Кама муниципаль районының рәсми сайтында «Түбән Кама муниципаль районы - шәһәр төзелеше документлары - территорияне планлаштыру буенча документлар» бүлегендә урнаштырылган;

3.3. проект экспозициясен үткәрү сроклары – 2020 елның 24 августыннан гавами тыңлаулар үткәрү датасына кадәр;

3.4. проект экспозициясендә булырга мөмкин булган сәгатьләр: 08:00 дән 17:00 сәгатькә кадәр;

3.5. гавами тыңлаулар үткәрү датасы һәм вакыты – 2020 елның 24 сентябрендә 10:00 сәг.;

3.6. гавами тыңлаулар үткәрү урыны – Түбән Кама шәһәре, Мәктәп бульвары, 2А йорт (утырышлар залы) адресы буенча Түбән Кама муниципаль районының күпфункцияле үзәге;

3.7. гавами тыңлауларда катнашучылар тарафыннан проектка кагылган тәкъдимнәр һәм искәрмәләр кертү тәртибе, сроклары һәм формасы - Россия Федерациясе Шәһәр төзелеше кодексының 5.1 статьясы 12 өлеше нигезендә идентификация узган гавами тыңлауларда катнашучылардан гавами тыңлауларда катнашучылар җыелышын үткәрү барышында язма һәм телдән, Төзелеш һәм архитектура идарәсе адресына язмача, шулай ук әлеге карарның 3.2., 3.4., 3.5. пунктлары нигезендә экспозиция үткәрү урыны һәм вакыты буенча проект экспозициясенә килүчеләрне исәпкә алу китабына (журналына) язу юлы белән тәкъдимнәр һәм искәрмәләр кабул ителә.

4. Татарстан Республикасы Түбән Кама муниципаль районы Советының җәмәгатьчелек һәм гаммәви мәгълүмат чаралары белән элемтә бүлегенә әлеге карарны гаммәви мәгълүмат чараларының матбугат басмаларында һәм Түбән Кама муниципаль районының рәсми сайтында бастырып чыгаруны тәэмин итәргә.

5. Гавами тыңлаулар үткәрү буенча комиссиягә:

5.1. гавами тыңлаулар үткәрү турында хәбәрне, проектка сылтамаларны һәм мәгълүмати материалларны КФҮнең мәгълүмати стендында һәм Майская Горка авыл җирлегенең мәгълүмати стендларында урнаштырырга;

5.2. проект экспозициясен үткәрүне һәм экспозициягә килүчеләргә консультация бирүне, гавами тыңлауларда катнашучылар җыелышын уздыруны, гавами тыңлаулар беркетмәсен һәм нәтиҗәләрен рәсмиләштерүне тәэмин итәргә;

5.3. әлеге карар билгеләгән срокларда һәм каралган тәртип нигезендә гавами тыңлаулар әзерләргә һәм үткәрергә;

5.4. гавами тыңлаулар нәтиҗәләре буенча бәяләмәне гаммәви мәгълүмат чараларының матбугат басмаларында, Түбән Кама муниципаль районының һәм авыл җирлегенең рәсми сайтында, Түбән Кама муниципаль районы КФҮнең мәгълүмат такталарында урнаштырырга.

6. Әлеге карарның үтәлешен тикшереп торуны гавами тыңлаулар үткәрү буенча комиссиягә йөкләргә.

А.Р. Метшин

Татарстан Республикасы

Түбән Кама муниципаль районы

Башлыгының

2020 елның 18 нче август

84 нче номерлы карарына

кушымта

Майская Горка авыл җирлегендә күпбалалы гаиләләргә бирү өчен планлаштырыла торган торак төзелеше территориясен межалау проектларын һәм планлаштыру

проектларын карау буенча гавами тыңлаулар үткәрү

комиссиясе составы

|  |  |  |
| --- | --- | --- |
| Хаҗиев Р.Ә. | - | Татарстан Республикасы Түбән Кама муниципаль районы Башкарма комитеты җитәкчесе урынбасары (төзелеш мәсьәләләре буенча), комиссия рәисе; |
| Әхмәдиева А.Г. | - | ТР Түбән Кама муниципаль районы Башкарма комитетының Түбән Кама муниципаль районы Төзелеш һәм архитектура идарәсе башлыгы, комиссия рәисе урынбасары. |
| Комиссия әгъзалары | | |
| Ханов Ф.Г. | - | Татарстан Республикасы Түбән Кама муниципаль районы Башлыгының архитектура һәм шәһәр төзелеше мәсьәләләре буенча киңәшчесе (килешү буенча); |
| Әхмәтов Л.Р. | - | ТР Түбән Кама муниципаль районы Башкарма комитеты җитәкчесенең икътисади үсеш һәм проект идарәсе буенча урынбасары; |
| Шумилов С.Н. | - | Татарстан Республикасы Түбән Кама муниципаль районы Майская Горка авыл җирлеге башлыгы; |
| Сираҗетдинов Э.Р. | - | Татарстан Республикасы Түбән Кама муниципаль районы Башкарма комитеты архитекторы; |
| Мингалиева А.Р. | - | ТР «Түбән Кама муниципаль районы» муниципаль берәмлегенең «Җир һәм мөлкәт мөнәсәбәтләре идарәсе» МКУ башлыгы; |
| Мостафин Р.Р. | - | ТР Түбән Кама муниципаль районы Башкарма комитетының Түбән Кама муниципаль районы Төзелеш һәм архитектура идарәсе башлыгы урынбасары. |
| Чернышева О.Н. | - | ТР Түбән Кама муниципаль районы Башкарма комитетының хезмәтне һәм әйләнә-тирә мохитне саклау бүлеге башлыгы. |